तमिलनाडु के तूतीकोरिन जिले में देर रात हुए भीषण सड़क हादसे में 10 लोगों की मौत हो गई, वहीं 13 लोग घायल हुए हैं. मृतकों में छह लोग मध्य प्रदेश के इंदौर के बताए जा रहे है.प्राप्त जानकारी के मुताबिक, ये लोग एक प्राइवेट वैन के जरिये मदुरई से कन्याकुमारी जा रहे थे. तभी तुतीकोरिन के थलवईपुरम इलाके में उनका वाहन नेशनल हाइवे पर एक पुल से जा भिड़ा. यह टक्कर इतनी जबरदस्त थी कि 6 महिलाओं और 4 पुरुषों की मौके पर ही मौत हो गई. वहीं हादसे में घायल हुए 13 लोगों को तिरुनेलवेली के सरकारी अस्पताल में भर्ती कराया गया है.